Per von Hirsch

Per Einarsen von Hirsch (født 26. mai 1902 i Spydeberg, død 9. juli 1987) var en norsk jurist, offiser og NS-politiker.

Han var NS-fylkesmann i Nordland i perioden fra  juli 1941 til oktober 1942. Deretter ble han  ekspedisjonssjef i Finansdepartementets sentralavdeling der han var en nær medarbeider av Quislings finansminister Frederik Prytz (1878–1945). Etter at Prytz døde tidlig i 1945 ble Hirsch finansminister i Vidkun Quislings andre regjering frem til frigjøringen. Mens han var finansminister fremsatte han krav om at Gunnar Jahn (1883–1971) som var direktør i Statistisk sentralbyrå, skulle avskjediges. I landssvikoppgjøret etter krigen ble han dømt til 20 års tvangsarbeid. Han ble løslatt i 1952.  

Han var sønn av tannlege Einar von Hirsch (1872–1938) og Elise Jacobine Kjos-Hansen (1872–1957). Hans bror Trygve Hirsch (1912–1992) var også jurist.

Se også 
 Slekten Hirsch

Referanser

Eksterne lenker 
 

Personer fra Spydeberg kommune
Norske jurister
Norske finansministre
Fylkesmenn i Nordland
NS-statsråder
NS-politikere
Medlemmer av Nasjonal Samling
Fylkesførere i Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen